"Setswana Puo ya Gae (HL)/P2 12 DBE/2022 SC/NSC KAROLO YA B: PADI/DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Ditshwanelo tsa botho tse re itemogelang tsona mo matshelong a rona gompieno mo pusong di farologana thata le ditshwanelo tsa botho tse di neng di gatakiwa mo malobeng ka puso ya tlhaolele. Tshegetsa tlhagiso e ka ditiragalo go tswa mo pading ya Leba Seipone. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A Moeka a simolola go segwa ke mala a masesane. A ba bolelela fa a itse pelwana; keetane a simolola go e bona. Banna ba baleele ba lebana mo matlhong. Yo mongwe a ntsha setshwantsho sa ga Mokwepa. Motswagauteng a bua se a se itseng ka Mokwepa le fa a sa itse kwa Mokwepa a neng a mmolokile gona. A ba bolelela tsotlhe tse di mo diragaletseng kwa polaseng ya ga Mokwepa. 5 E rile fa ba tlosa setshwantsho sa ga Mokwepa, ba ntsha sa mosadi yo a mo thusitseng go tshaba kwa polaseng le go mo fa keetane e e nang le pelwana. A ba bolelela fa e le ena mosadi yo o mo thusitseng go tshaba kwa polaseng ya ga Mokwepa. Ba lebana gape mo matlhong. Ba ntsha setshwantsho sa monna yo o tshwanang le mosimane Janie. 10 'Yo ga ke mo itse, fela o tshwana le Janie.' E rile fa a rialo, yo mongwe a tima setsayamafoko se ba neng ba se fitlhile fa ba ntse ba tlhotlhomisa. Kwalololo e ileditswe Phetla"